Virxhinia Perëndimore dhe interneti
Fermerët e këtij shteti amerikan ankohen se mungesa e internetit po u shkakton humbje të mëdha financiare.
Mund të tingëllojë e pabesueshme që në ditët moderne të Amerikës, jo çdo pjesë e saj ka qasje në internet të shpejtë. Por, ky është realiteti për shumë amerikanë, veçanarisht ata në zonat rurale të vendit. Gazetarja e Zërit të Amerikës, Julie Taboh, shkoi në Virxhinian Perëndimore për të mësuar më shumë për ndikimin që ka mungesa e internetit tek fermerët e kësaj zone. Puna nis herët në fermat e Virxhinias Perëndimore. Punëtorët mbledhin me duar prodhimet organike i shpërlajnë, i përgatisin dhe i paketojnë po aty, janë gati të shpërndahen për konsum. Ferma po ashtu shërben si qendër trajnimi për ata që dëshirojnë të mësojnë mbi prodhimin dhe tregtinë e qëndrueshme. Sfida është që ky proces të jetë fitimprurës, thotë drejtori i projektit, Fritz Boettner. Dhe kjo, thotë ai, kërkon internet të shpejtë, gjë që është e kufizuar ose e pamundur në zona rurale si kjo. Por, 30 minuta larg fermës, në qytezën Hilton, interneti nuk është problem. Dikur lidhjet i bënin hekurudhat, por sot kontakti i qytezës me botën e jashtme varet nga interneti me shpejtësi të lartë. Ken Allman thotë se biznesi i tij online, që lidh spitalet dhe mjekët në mbarë botën, nuk do të egzistonte pa qasje në internet të shpejtë. Joe Brouse pajtohet. Si drejtor ekzekutiv i autoritetit rajonal për zhvillim në Nju Rivër Xhorxh, puna e tij është që të nxisë zhvillimin ekonomik në rajon. Ai thotë se topografia e shtetit dhe numri i banorëve, janë disa prej arsyeve pse mungon rrjeti i përballueshëm. Por, shpresat nuk kanë humbur. Ai thotë se qyteza Hinton është modeli më i mirë. Ky është një lajm inkurajues për zotin Boettner.